तब कांग्रेस और इंदिरा विरोधी लहर में जीत का परचम कमलनाथ ने नहीं, बल्कि तत्कालीन सांसद गार्गी शंकर मिश्र ने लहराया था. गार्गी शंकर मिश्र अब नहीं रहे लेकिन उन का छोड़ा यह गढ़ और मजबूत हुआ है जिस का श्रेय कमलनाथ को जाता है. 1980 के आम चुनाव में एक सांवला, दुबलापतला नौजवान कांग्रेस आलाकमान यानी इंदिरा और संजय गांधी ने यहां उम्मीदवार बना कर भेजा था, जिस का नाम था कमलनाथ. तब छिंदवाड़ा के लोग कमलनाथ से इतना ही परिचित थे. 90 का दशक आतेआते हालत यह हो गई थी कि कमलनाथ और छिंदवाड़ा लोकसभा सीट एकदूसरे का पर्याय बन गए थे. यह सिलसिला आज भी कायम है. 2014 के लोकसभा चुनाव की मोदी लहर भी यहां कमल नहीं खिला पाई थी. यहां के लोगों ने एक लाख से भी ज्यादा वोटों से कमलनाथ को विजयी बनाया था.